Diari Oficial de la Generalitat Valenciana


Sumari del DOGV 8701, del 19-12-2019 (2019/11426)

RESOLUCIÓ de 3 de desembre de 2019, de la Conselleria d'Hisenda i Model Econòmic per la que s'accepta la cessió gratuïta de l'immoble de 196,93 m², situat al paratge Los Planos Abajo d'Ademuz, per a la utilització per unitats de bombers forestals.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11075


Data del document
:   03-12-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de desembre de 2019, de la Conselleria d'Hisenda i Model Econòmic per la que s'accepta la cessió gratuïta de l'immoble de 196,93 m², situat al paratge Los Planos Abajo d'Ademuz, per a la utilització per unitats de bombers forestals. [2019/11789]  
L'Ajuntament d'Ademuz mitjançant Acord del Ple de la Corporació, en la sessió del dia 16 d'octubre de 2019, va acordar la cessió gratuïta a la Generalitat de l'immoble de la seua propietat de 196,93 m², situat al paratge Los Planos Abajo d'Ademuz, per a la utilització per unitats de bombers forestals.  
A proposta del secretari autonòmic de Seguretat i Emergències, de 8 de novembre de 2019, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat; i en el punt 2, estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni estableix que l'adquisició de béns i drets en virtut de transferència o cessió administrativa, porta implícita l'afectació d'aqueixos béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic protecció del medi ambient, i adscrit a la Conselleria de Justícia, Interior i Administració Pública, a què en correspon l'administració, defensa i conservació.  
  
En conseqüència, amb base en els citats articles de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Ademuz de l'immoble de la seua propietat, situat al paratge Los Planos Abajo, de 196,93 m², situat en la parcel·la 801 del polígon 16 d'Ademuz, que confronta: nord, parcel·la on se situa; sud, magatzem element número u de la divisió; oest i est, parcel·la on se situa.  
Consta inscrita en el Registre de la Propietat de Chelva, en el volum 292, llibre 20, foli 138, finca 3631, inscripció 1a.  
Referència cadastral: 07410T339306794344LJ.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Ademuz s'efectua amb la condició de destinar l'immoble a la utilització per unitats de bombers forestals. En cas d'incompliment de les finalitats per a les quals se cedeix l'immoble, una vegada sol·licitada la reversió per part de l'Ajuntament i remesa com a acord de reversió a la Conselleria competent en matèria de patrimoni, es tramitarà per aquesta el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el reglament general de la Llei 33/2003, de 3 de novembre, del patrimoni de les Administracions Públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic, afecte al servei públic protecció del medi ambient i adscrit a la Conselleria de Justícia, Interior i Administració Pública de la Generalitat, a què corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
Quart  
Notificar la present resolució a l'Ajuntament cedent i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant la Jurisdicció contenciós administrativa de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es preveu en l'article 44 de la citada Llei 29/1998.  
  
  
València, 3 de desembre de 2019.- El conseller d'Hisenda i Model Econòmic: Vicent Soler i Marco.